armvectores/hy_wikipedia_2023 huggingface dataset:
(954) Լի

(954) Լի (անգլ.՝ Li), աստերոիդ աստերոիդների հիմնական գոտում։ Հայտնաբերվել է 1921 թվականի օգոստոսի 4-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 3,131306 ա. մ., առավելագույնը մոտենում է 2,5952 ա. մ. հեռավորության վրա և հեռանում 3,6674 ա. մ.։ Արեգակի շուրջ մեկ ամբողջական պտույտ է կատարում 2023,89 երկրային օրվա ընթացքում, իր ուղեծրով շարժվելով միջինում 0,177875 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,17° անկյուն։
Լի աստերոիդը պատկանում է Ֆեմիսի աստերոիդների ընտանիքին, որի մեջ ներառված են այս պահին հայտնի 535 անդամներ։ Ընտանիքի ներքին սահմանը անցնում է 3,08 ա. մ., իսկ արտաքին սահմանը՝ 3,24 ա. մ. հեռավորության վրա։
Ըստ Տոլենի սպեկտրալ դասակարգման պատկանում է F դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(954) Լի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հարավային Կելտմա (գետ)

Հարավային Կելտմա (ռուս.՝ Южная Кельтма), գետ Ռուսաստանում (Պերմի երկրամաս)։


== Աշխարհագրություն ==
Հարավային Կելտմա գետը թափվում է Կամա։ Գետը պատկանում է Կասպից ծովի ավազանին։


== Հիդրոգրաֆիա ==
Հարավային Կելտմա գետի երկարությունը կազմում է 172 կմ, ավազանի մակերեսը՝ 5270 կմ2 է։


== Վտակներ ==
Հարավային Կելտմա գետի վտակներն են ձախից՝ Ստորին Մալ, Վերին Մալ, Օլխովկա, Լոպիա, Ջուրիչ, աջից՝ Տիմշոր, Կունտեգ, Ենվա, Վուրդա-Էլ, Միկիտա-Էլ գետերը։


== Տես նաև ==
Գետ
Ակունք և Գետաբերան
Գայդուկ (գյուղ)

Գայդուկ (ռուս.՝ Гайдук), գյուղ Ռուսաստանի Դաշնության Կրասնոդարի երկրամասի Նովոռոսիյսկի քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 7484 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իվան Կռիլովի հուշարձան (Մոսկվա)

Իվան Կռիլովի հուշարձան (ռուս.՝ Памятник Ивану Крылову), հուշարձան Ռուսաստանի Դաշնության մայրաքաղաք Մոսկվայում, որը նվիրված է ռուս բանաստեղծ, առակագիր, թարգմանիչ Իվան Անդրեևիչ Կռիլովին։ Տեղադրված է Հայրապետական լճակների մոտ՝ Մալայա Բրոննայա փողոցում։


== Պատմություն ==
Իվան Կռիլովի հուշարձանի հեղինակներն են քանդակագործ Անդրեյ Ալեքսանդրովիչ Դրևինը (1921-1996) և ճարտարապետ Արմեն Չալտիկյանը (1937-1994)։ Հուշարձանը բացվել է 1976 թվականի սեպտեմբերի 17-ին։
Առակագիրը պատկերված է զբոսայգու նստարանին նստած։ Իվան Կռիլովը ցույց է տրված այնպես, ինչպես նկարագրում են նրա ժամանակակիցները՝ հագնված փոքր-ինչ թափթփված, ծույլ, ֆլեգմատիկ և բարեհոգի մարդ։ Կռիլովի պատկերաքանդակն ունի դիմանկարային նմանություն գրողի հետ, տեղադրված է լայն և ցածր գրանիտե պատվանդանին, որի վրա արված է պարզ մակագրություն. «Իվան Անդրեևիչ Կռիլով»։
Քանդակագործական հորինվածքը ներառում է նաև Ի. Ա. Կռիլովի 12 առակների հերոսների բարձրաքանդակները։ Դրանց հեղինակն է քանդակագործ Դանիել Միտլյանսկին։ Բարձրաքանդակները գտնվում Կռիլովի քանդակից որոշակի հեռավորության վրա։ Պատկերված են քառյակի երաժիշտները (Կապիկը, Էշը, Այծը և ծուռթաթ Արջուկը), Փիղն ու Մոսկան, ակնոցով Կապիկը, Ագռավն ու Աղվեսը և այլն։ Արձանի շուրջ տեղադրվել են դեպի լճակը նայող նստարաններ։
Կռիլովի և նրա առակների հերոսների հուշարձանը պարբերաբար վերանորոգվում է։


== Պատկերասրահ ==

		


== Ծանոթագրություններ ==


== Աղբյուրներ ==
«Памятник Ивану Крылову»։ intomoscow.ru։ Վերցված է 2013-08-31 
«Памятник И.А. Крылову»։ Московский туристический портал։ Արխիվացված է օրիգինալից 2016-03-04-ին։ Վերցված է 2013-08-31
(20545) Կարենհոուել

(20545) Կարենհոուել , աստերոիդ աստերոիդների հիմնական գոտում։ Այս աստերոիդը հայտնաբերվել է 1998 թվականի սեպտեմբերի 8-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(20545) Կարենհոուել աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(1014) Զեմֆիրա

(1014) Զեմֆիրա (անգլ.՝ Semphyra), աստերոիդ աստերոիդների հիմնական գոտում։ Հայտնաբերվել է 1924 թվականի հունվարի 29-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,804457 ա. մ., առավելագույնը մոտենում է 2,2413 ա. մ. հեռավորության վրա և հեռանում 3,3676 ա. մ.։ Արեգակի շուրջ մեկ ամբողջական պտույտ է կատարում 1715,42 երկրային օրվա ընթացքում, իր ուղեծրով շարժվելով միջինում 0,209861 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,27° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1014) Զեմֆիրա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սիրե դ’Օնի

Սիրե դ’Օնի (ֆր.՝ Ciré-d’Aunis), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Էգրեֆյոյ դ՛Օնի կանտոնի կազմի մեջ։ Հանդիսանում է Ռոշֆոր շրջանը։
Համայնքի INSEE կոդ՝ 17107։


== Բնակչություն ==
Համայնքի բնակչությունը 2010 թվականին կազմում էր 1176 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Սիրե դ’Օնիի վիճակագրության ազգային ինստիտուտ (ֆր.)
Խենորին գերեյական

Խենորին գերեյական (լատ.՝ Chaenorhinum gerense), խլածաղկազգիների ընտանիքին պատկանող ծածկասերմ բույս, որը գրանցված է Հայաստանի Կարմիր գրքում։


== Նկարագրություն ==
2-15 սմ երկարությամբ, կորացած կամ տարածված, գալարաձև, թույլ ճյուղավորված ցողուններով միամյա բույս է։ Տերևները ձվաձևից մինչև լայն նշտարաձև են, ցողունի ստորին մասում հակադիր ու կոթունավոր, իսկ վերին մասում՝ հերթադիր ու նստադիր։ Ծաղկաբույլը փուխր ողկուզանման է։ Սպիտակավուն ծաղիկները զիգոմորֆ են և վերևից 2 մանուշակագույն գծերով։


== Տարածվածություն ==
Հայաստանում հանդիպում է միայն Դարեղեգիսի ֆլորիստիկական շրջանում (Արենի և Արփա գյուղերի միջև)։ Աճում է նաև Ղարաբաղում, Կիպրոս կղզու վրա, Իրաքում և Իրանում։


== Էկոլոգիա ==
Աճում է ստորին լեռնային գոտում` ծովի մակարդակից 1000-1100 մ բարձրությունների վրա, ուղղաձիգ ժայռերի ճեղքերին, կրաքարերի վրա։ Ծաղկում է ապրիլ-մայիս ամիսներին, պտղաբերում՝ մայիսին։


== Պահպանություն ==
Խոցելի տեսակ է։ Հայտնի է մեկ պոպուլյացիա Արփա գետի կիրճից։ Տարածման և բնակության շրջաններիի մակերեսը 10 կմ²-ից պակաս է։ Տեսակին ներքին գործոնների և աճելավայրերի պայմանների փոփոխության պատճառով սպառնում է տարածման և բնակության շրջանների կրճատում։ Նկատի ունենալով, որ տեսակի հիմնական տարածման շրջանը գտնվում է Հայաստանի սահմաններից դուրս, սպառնալիքի կատեգորիան իջեցվել է։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում։
Պահպանության գործողություններ չեն իրականացվում։


== Ծանոթագրություններ ==
Հաճարենի անտառային

Հաճարենի անտառային (լատ.՝ Fagus sylvatica), հաճարազգիներ ընտանիքի, հաճարենի ցեղի բույս։ 


== Նկարագրություն ==
Ծառեր են` մինչև 30 (երբեմն` 50) մ բարձրությամբ, ձվաձև հզոր սաղարթով և հորիզոնական ուղղությամբ դասավորված տերևներով։ Անտառային խիտ տնկարկներում բունը ուղիղ է և գլանաձև, գետնից բավականին բարձր տեղադրված սաղարթով։ Երիտասարդ բնի վրա կեղևը մոխրագորշավուն է, ծեր ծառերի վրա մոխրագույն, հաճախ` թեփուկավոր, հարթ և բարակ։ Երիտասարդ ընձյուղները բաց շագանակագույն են, սկզբում մազմզուկապատ, ավելի ուշ՝ մերկ։ Բողբոջները իլիկաձև են, մինչև 2 սմ երկարությամբ, սրածայր։ Բացվում են ապրիլի սկզբին։ Տերևները էլիպսաձև են, հիմքում և գագաթում սեղմված, 4-10 սմ երկարությամբ և 2,5-6 սմ լայնությամբ, եզրերը թեթևակի ալիքավոր, նոսր ատամնաեզր, վերևի կողմից մուգ կանաչ և փայլուն, ներքևից ավելի բաց գույնի, նոր բացված տերևները մետաքսյա աղվամազապատ են, ավելի ուշ՝ մազմզուկապատ միայն ջղերի ուղղությամբ, թարթիչավոր։ Աշնանը սկզբում ստանում են դեղին, այնուհետևգորշ գունավորում։ Տերևակոթունները մազմզուկապատ են 0,5-1 սմ երկարությամբ։ Առէջային ծաղիկների ծաղկապատը ձագարազանգականման է, գծանման կամ գծաբլթակավոր, 2,5-5,0 մմ երկարությամբ, եզրերին սպիտակ մազմզուկներով։ Առէջները 4-15 հատ են։ Պտղագավաթի կողմնային տերևիկները մախաթանման են, կոթունը՝ մազմզուկապատ, 0,8-1,8 սմ երկարությամբ։ Ընկուզիկները 3 անկյունանի են, 1-1,6 սմ երկարությամբ, հասունանում են հոկտեմբեր-նոյեմբերին։


== Տարածվածություն ==
Բնական պայմաններում տարածված է համարյա ողջ Արևմտյան Եվրոպայում, արևելքում հասնելով մինչև Ղրիմի հարավային ափերը։ Լայնասաղարթ անտառների գոտու բնորոշ ծառատեսակ է։ Առաջացնում է հսկայածավալ մաքուր և խառը անտառներ՝ կաղնու, եղևինի և այլ ծառատեսակների հետ միասին։ Այս հաճարենու անտառները տարածված են Ղրիմում, արևմտյան Ուկրաինայում, Բելառուսիայում, Կալինինգրադի մարզում։ Ալպյան լեռներում հաճարենու անտառները հանդիպում են մինչև 1300 — 1500 մ բարձրության վրա։


== Կիրառություն ==
Ունի հսկայական անտառտնտեսական և արդյունաբերական նշանակություն։ Արմատային մացառներ չի տալիս։ Արևելյան հաճարենու հետ համեմատած ավելի ցրտադիմացկուն է, երբեմն աճում է ավելի աղքատ ու քարքարոտ հողերում։ Հողի գերխոնավացումը և հաճախակի ողողումները վատ է տանում։

Հաճարենի անտառային - Fagus sylvatica
		
		
		
		
		
		
		
		


== Ծանոթագրություններ ==
Ալակաևո

Ալակաևո (ռուս.՝ Алакаево, բաշկիրերեն՝ Алаҡай), գյուղ Ռուսաստանի Բաշկորտոստան հանրապետության Իշիմբայսկի շրջանի կազմում։
Բնակչությունը 2010 թվականին գրանցված տվյալներով կազմում էր 131 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մեդյանկա (գյուղ, Վիբորգսկի շրջան)

Անվան այլ կիրառումների համար տե՛ս՝ Մեդյանկա (այլ կիրառումներ)Մեդյանկա (ռուս.՝ Медянка), գյուղ Ռուսաստանի Լենինգրադի մարզի Վիբորգսկի շրջանի կազմում։
Բնակչությունը 2007 թվականին գրանցված տվյալներով կազմում էր 48 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նովայա Ուկրաինա (այլ կիրառումներ)

Նովայա Ուկրաինա, կարող է վերաբերել՝

Նովայա Ուկրաինա - գյուղ Ռուսաստանի Ռոստովի մարզի Ռոդիոնովո-Նեսվետայսկի շրջանում
Նովայա Ուկրաինա - գյուղ Ուկրաինայի Պոլտավայի մարզի Կոզելշչինայի շրջանում
Մեկենիմ Կիրգիզստան

Քաղաքական կուսակցություն «Մեկենիմ Կիրգիզստան» (կիրգ. «Մեկենիմ Ղրղզստան» «սայասի կուսակցություններ»,  Ռուսերեն: «Իմ հայրենիքը Ղրղզստանն է»), քաղաքական կուսակցություն Ղրղզստան, կազմավորվել է 2015 թվականին։ Ղրղզստանի Հանրապետության արդարադատության նախարարությունում կուսակցությունը գրանցվել է 2019 թվականի մայիսի 24-ին:


== Պատմություն ==


=== 2016 ===
Տեղական Քենեշի Ղրղզստանի Հանրապետություն ընտրությունների արդյունքներով, որոնք նշանակված են դեկտեմբերի 11-ի 2016 թվականի մանդատներով:

Բիշքեկի քաղաքային քենեշ 45-ից մանդատից  ստացել է 17 360 ձայն ձայներից, 13,03 % (7 մանդատ)
Օշի քաղաքային քենեշում 45 մանդատից ստացել է 6036 ձայն, 11,8 % (6 մանդատ) :


=== 2018 ===
Ղրղզստանի Հանրապետության տեղական քենեշների ընտրությունների արդյունքներով, որոնք նշանակված են հունվարի 28 2018 թվականԱ-մանդատների համար:
Ջալալ-Աբադի շրջանի Տաշ-Կոմուրի քաղաքային քենեշ քաղաքում 31 մանդատից ստացել է 3202 ձայն, 30,32% (10 մանդատ) Չույի մարզի Ժայիլսկի շրջանի Կարա-Բալթյան քաղաքային Կենեշում 31 մանդատից ստացել է 2910 ձայն, 19,77 տոկոս (7 մանդատ):


=== 2019 ===
2019 թվականի ապրիլի 3-ին Բիշքեկի քաղաքային քենեշից Ժանարբեկ Ալիմովը նշանակվել է քաղաքական կուսակցության «Մեկենիմ Ղրղզստան» խմբակցության ղեկավար:Կուսակցության նախագահն է Իլյիչբեկ Էրգեշով, ով նախկինում զբաղեցրել է քաղաքի փոխքաղաքապետի պաշտոնը Օշ սոցիալական հարցերով:


== Ծանոթագրություններ ==
Վարդան Հունանյան

Վարդան Հունանյան (լեհ.՝ Wartan Hunanian, փետրվարի 17, 1644(1644-02-17), Թոքաթ - հունիսի 15, 1715(1715-06-15), Լվով, Լվովյան հող, Ruthenian Voivodeship, Մալոպոլյան պրովինցիա, Լեհական թագավորության թագ, Ռեչ Պոսպոլիտա), հոգևորական, Լվովի հայկական կաթոլիկ եկեղեցու արքեպիսկոպոս (1681-1715), աստվածաբանության դոկտոր։


== Կենսագրություն ==
Որպես սարկավագ Լվով է եկել Էջմիածնից 1665 թվականին` ուղեկցելով Հայ առաքելական եկեղեցու կաթողիկոս Պողոս Տոկատցուն, որը Լվով էր եկել կաթոլիկ եկեղեցու հետ դաշինք կազմելու համար։ Լվով ժամանելուց հետո ցանկանալով շարունակել ուսումը` Հունանյանը փախնում է պատվիրակից և թաքնվում Լվովի Պապական քոլեջում, որը հիմնադրվել էր Լեհաստանի հայերին Հռոմեական եկեղեցու հետ դաշինքում ներգրավելու նպատակով։ 1665 թվականին դարձավ միաբանների կոլեգիումի սեմինարիստ։ Հետագայում նա ավարտեց ուսումնառությունը Հռոմի Պապական կոլեգիումում, որտեղ էլ ստացավ աստվածաբանության դոկտորի աստիճան։
Հայաստանյայց Առաքելական  եկեղեցու և Հռոմի կաթոլիկ եկեղեցու միության ակտիվ կողմնակիցներից էր։
1675 թվականի հունվարի 28-ին Սուրբ Աթոռի կողմից նշանակվում է Սիրիական թեմի եպիսկոպոս։ 1675 թվականի ապրիլի 28-ին արքեպիսկոպոս Նիկոլայ Թորոսևիչի և Լվովի եպիսկոպոսի կողմից ձեռնադրվում է Հայ կաթողիկե եկեղեցու եպիսկոպոս։ 1675 թվականի հոկտեմբերին վերադառնում է Լվով։
Նիկոլայ Թորոսևիչի հետ տարաձայնությունների պատճառով 1677 թվականի հունիսին մեկնում է Մեծ Հայք։ Այստեղ նրան ձերբակալում և բանտարկում են, ինչի մասին իր գրառումներում հիշատակում է պարսկական պատրիարք Եղիազարը։ Էջմիածնի պատրիարքը որոշեց Հունանյանին թույլ չտալ մեկնել Լվով։ Հունանյանը Լվով է վերադառնում միայն 1686 թվականի հոկտեմբերին Հռոմի պապ Իննոկենտի ХІ–ի միջնորդության և լեհական արքա Յան Սոբեսկու հովանավորության շնորհիվ։
Եղել է Լեհաստանի հայերի Հռոմի հետ միավորման նախաձեռնողներից։ 1691 թվականին նրա կողմից հրավիրված Լվովի սինոդի հայկական հոգևորականությունը որոշեց վերջնականապես խզել կապերը Էջմիածնի պատրիարքության հետ և կանոնակարգել մի շարք եկեղեցական հարցեր։
Նրա ղեկավարման օրոք 1692 թվականին Լվով է տեղափոխվում Յազլովեցկի Աստվածամոր հրաշագործ սրբապատկերը։ Վարդան Հունանյանը Կամենեց-Պոդոլսկում կառուցում է եպիսկոպոսական պալատ և սուրբ Գրիգոր Լուսավորիչի մատուռը։ Բացի այդ նա օժանդակում է Լվովի հայկական բենեդիկտյան տաճարի ստեղծմանը։
Վարդան Հունանյանը մահացել է Լվովում։ Թաղված է Լվովի հայկական վանքի արքեպիսկոպոսների հանգստարանում։


== Ծանոթագրություններ ==
Վիտելլիոս

Ավլոս Վիտելլիոս (լատ.՝ Aulus Vitellius Germanicus, սեպտեմբերի 24, 15 կամ սեպտեմբերի 7, 15, Nuceria, Նոչերա Սուպերիորե, Սալեռնո, Կամպանիա, Իտալիա - դեկտեմբերի 22, 69, Հռոմ, Հռոմեական կայսրություն), հռոմեական կայսր 69 թվականի ապրիլի 17-ից առ դեկտեմբերի 20-ը։ Տիրացել է գահին 69 թվականի ապրիլի 14-ին Բետրիակի մոտ ճակատամարտում Օտոնի զորքերը ջախջախելուց և դրան հաջորդած Օտոնի ինքնասպանությունից հետո։ Իր կարճատև կառավարման ընթացքում աչքի է ընկել դաժանությամբ և շատակերությամբ՝ իր իշխանության մի քանի ամսվա ընթացքում խնջույքների վրա ծախսելով շուրջ 900 միլիոն սեստերցի։ Իր հերթին պարտություն է կրել Վեսպասիանոսի զորքերից՝ սպանվելով Հռոմ մտած զինվորների կողմից։


== Ծագում և կարիերայի սկիզբ ==
Ինչպես կարող ենք ենթադրել նրա ժամանակի հեղինակների գրվածքի նա ունեցել է բարձրաստիճան ծագում։ Պապը կառավարել է Օգոստոսի անունից, իսկ հայրը՝ Լուցիոս Վիտելիոսը, հասել է բարձրաստիճան պաշտոնների՝ երեք անգամ դարձել է կոնսուլ և մեկ անգամ դատավոր, բայց նա այս ամենին հասել է աներևակայելի շողոքորթությամբ։ Սվետոնիոսը հաղորդում է, որ հենց նրան էր հանձնարարված բանակցությունները Պարթևստանի հետ՝ Հռոմի հիմնական թշնամին արևելքում։ Սենատը նրան պարգևատրեց բազմաթիվ տիտղոսներով և կիսանդրիներով։


== Կայսր ==
Ապստամբելով Օտոնի դեմ և պարտության մատնելով նրա բանակին, Վիտելիոսը դարձավ նոր կայսր։ Նա իր նախնիներից ընտրեց Ներոնի ճանապարհը։
Վիտելիոսը չափից դուրս դաժանություն էր ցուցաբերում։ Մարդկանց ամենաթեթև մեղադրանքի ժամանակ անգամ մահապատժի էին դատապարտում։ Նա առանձնանում էր իր ընչաքաղցությամբ ևս։ Նա ամեն կերպով նվազեցնում էր պետական հիմնարկների վարձատրությունը։ Սրան զուգահեռ նաև մեծ գումարներ էր ծախսում զվարճանքների և զանազան այլ հաճույքների վրա։ Ոչ պաշտոնական տվյալներով նա մի քանի ամսվա ուտելիքի համար ծախսել է 900 միլիոն սեստերց։


== Ճակատամարտերը ==
Հիմնական ուժերը 60 000 մարդ կենտրոնացած էին Հռոմում, իսկ այդ ժամանակ գերմանական սահմանների վրա հարձակումներ էին կատարում բարբարոսները։ Դունայական լեգեոնները, որոնք հավատարիմ էին Օտոն կայսրին, ճանաչեցին նոր կայսերը։ Եվ այդ ժամանակ Եփրատի շրջանի ուժերը Վեսպասիանոսի հրամանատարությամբ ապստամբություն բարձրացրին, կայսր ճանաչելով իրենց զորահրամանատարին, դունայական բանակները ճանաչեցին Վեսպասիանոսի իշխանությունը։ Վեսպասիանոսը իր զորքով հանդերձ շարժվեց դեպի արևմուտք։
Մի քանի ճակատամարտերում պարտություն կրելով՝ Վիտելիոսը բանակցությունների մեջ մտավ Վեսպասիանոսի հետ, որոնք հաջողություններ չունեցան։ Նա պահանջում էր 100 միլիոն սեստերց և հեռանալու հնարավորություն։ Սակայն նա իրեն հավատարիմ զորքերի հետ հարձակվեց Տիտոս Ֆլավիոս Սաբինայի Վեսպասիանոսի եղբոր գլխավորած զորքերի վրա պարտության մատնեց նրան, սակայն իր անվճռականության պատճառով չկարողացավ վերջնական հաջողության հասնել։ Երբ Վեսպասիանոսի զորքերը ներխուժեցին Հռոմ ձերբակալեցին Վիտելիոսին։
Ընդհարման ժամանակ Վիտելիոսը նիզակի հարվածից խուսափելու համար գլուխը բարձրացրեց և տեսավ, որ իր զինվորներից մեկը կոտրեց իր կիսանդրին։ Այս տեսնելով, նա ասաց․ «Չէ՞ որ ես քո կայսրն էի»։ Վիտելիոսը մոռացվեց իր կառավարումից անմիջապես հետո։


== Գրականություն ==
Ф. Ф. Зелинский «Римская империя»
Светоний «Жизнь двенадцати цезарей»
The Eleventh Edition of the Encyclopædia Britannica
Тацит «История»
Զապրուդա (գյուղ, Եմելչևի շրջան)

Զապրուդա (ուկրաիներեն՝ Запруда), գյուղ Ուկրաինայի Ժիտոմիրի մարզի Եմելչևի շրջանում։
2001 թվականի տվյալներով Զապրուդա գյուղում բնակվում էր 211 մարդ։ Բնակավայրը զբաղեցնում է 0,995 կմ² տարածք։ Բնակչության խտությունը կազմում էր 212,06 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(8424) Տոշիցումիտա

(8424) Տոշիցումիտա (անգլ.՝ Toshitsumita), աստերոիդ աստերոիդների հիմնական գոտում։ Հայտնաբերվել է 1997 թվականի փետրվարի 1-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,399921 ա. մ., առավելագույնը մոտենում է 1,9312 ա. մ. հեռավորության վրա և հեռանում 2,8687 ա. մ.։ Արեգակի շուրջ մեկ ամբողջական պտույտ է կատարում 1357,98 երկրային օրվա ընթացքում, իր ուղեծրով շարժվելով միջինում 0,265099 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,73° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8424) Տոշիցումիտա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կլիմայաբուժություն

Կլիմայաբուժություն, կլիմայական գործոնների օգտագործումը բուժման և կանխարգելման նպատակով։ Արտաքին միջավայրի օդերևութաբաևական պայմանների և տեղանքի կլիմայի առանձնահատկությունները օգտագործվում են բժշկական կլիմատոլոգիայի, ախտաբանական ֆիզիոլոգիայի և կլինիկայի տվյալների հիման վրա։ Կլիմաբուժության ժամանակ կարևոր նշանակություն ունեն տեղանքի դիրքը, բարձրությունը ծովի մակերևույթից, օդի ջերմաստիճանը, մթնոլորտային ճնշումը, քամիների ուժը և ուղղությունը, ամպամածությունը, արևի ճառագայթման խտությունը, լանդշաֆտի առանձնահատկությունները և այլն։ Կլիմայաբուժությունը կարող է լինել հիվանդի համար սովորական կլիմայական պայմաններում (քաղաքամերձ առողջարաններում, հանգստյան տներում, տեղական բուժավայրերում) և հատուկ կլիմայական բուժավայրերում։ Լեռնային կլիման ուժեղ ներգործություն է ունենում շնչառության և անոթային համակարգերի վրա, խթանում նյութափոխանակությունը, տափաստանայինը՝ կումիսաբուժության հետ զուգորդած, տուբերկուլոզի (պալարախտ) բուժման ժամանակ, կիսատափաստանայինը բարենպաստ ազդեցություն է ունենում երիկամների հիվանդությունների ժամանակ, ծովայինը ցուցված է շնչական օրգանների, նյարդային համակարգի ֆունկցիոնալ հիվանդությունների, նյութափոխանակության խանգարումների ժամանակ։ Կլիմայաբուժության հիմնական մեթոդներն են՝ օդաբուժությունը, արևաբուժությունը և ծովաբուժությունը (տալասոթերապիա)։ Կլիմայաբուժության լայն կիրառություն ունի բոլոր բուժավայրերում (հատկապես լեռնա-կլիմայական, անտառային, տափաստանային, ծովափնյա), ինչպես նաև առողջարաններում, հանգստյան տներում, պիոներական ճամբարներում, տուրբազաներում։
Կելամյաե (գյուղ, Կաառմա շրջան)

Անվան այլ կիրառումների համար տե՛ս՝ ԿելամյաեԿելամյաե (էստ․՝ Kellamäe), գյուղ Էստոնիայի Սաարեմաա նահանգի Կաառմա շրջանում։
2011 թվականի տվյալներով գյուղում բնակվում էր 25 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կարա-կույու

Կարա-կույու, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Միյաքե (գյուղ)

Միյաքե  (ճապ.՝  三宅村  Միկուրաձիմա -մուրա), գյուղ Ճապոնիայում։ Գտնվում է Տոկիոյի պրեֆեկտուրայում։ Գյուղի ամբողջ մակերեսը կազմում է 55,50 կմ², բնակչությունը՝ 2575 մարդ, իսկ խտությունը 46,40 մարդ/կմ²։


== Աշխարհագրական դիրք ==
Գյուղը գտնվում է Աոգասիմա կղզում՝ Տոկիոյի Կանտո տարածաշրջանում։ Բնակավայրում է գտնվում Աոգասիմա հրաբուխը։


== Բնակչություն ==
Բնակչությունը կազմում է 2575 մարդ (ըստ 2014 թվականի օգոստոսի 1-ի մարդահամարի), իսկ խտությունը 46,40 մարդ/կմ²։


== Սիմվոլիզմ ==
Գյուղում խորհրդանշական է իր Castanopsis sieboldii ծառով, դրախտավարդ ծաղկով և Turdus celaenops թռչունով։


== Ծանոթագրություններ ==


== Արտաքին հղումներ ==
Բնակավայրի պաշտոնական կայք(ճապոներեն)
Օջակ (այլ կիրառումներ)

Օջակ կարող է վերաբերվել.

Օջակ, քաղաք Բոսնիա և Հերցեգովինայի Բոսնիա և Հերցեգովինայի Դաշնություն վարչական կազմավորման համանուն համայնքում:
Օջակ, համայնք Բոսնիա և Հերցեգովինայի Բոսնիա և Հերցեգովինայի Դաշնություն վարչական կազմավորմում:
Մկրտիչ Մուսինյանց

Մկրտիչ Թադևոսի Մուսինյանց (հունվարի 14, 1868(1868-01-14), Երևան, Կովկասի փոխարքայություն, Ռուսական կայսրություն - 1929), Երևանի քաղաքագլուխ, քաղաքական, հասարակական գործիչ, բարերար, Հայաստանում հողագործության, գինեգործության զարգացման նվիրյալ։


== Կենսագրություն ==
Մկրտիչ Մուսինյանցը ծնվել է 1868 թվականին Երևանի Կոնդ թաղամասում, հին Երևանի հայտնի և հարգված ընտանիքներից մեկում։ Եղել է ընտանիքի երկրորդ երեխան։ 6 տարեկան հասակում կորցրել է հորը։ Սովորել է թեմական հոգևոր դպրոցում, Թիֆլիսի Ներսիսյան դպրոցում, Ալեքսանդր Մանթաշյանի հովանավորությամբ ուսումը շարունակել է Մոսկվայում, սովորել ֆրանսերեն։ Մոսկվայում գտնվող եղբոր աջակցությամբ մեկնել է Ֆրանսիայի Մոնպելիե քաղաք, սովորել շերամապահություն, այնուհետև վերադարձել է Երևան, ուսումնասիրել Երևանում գինեգործության հեռանկարները, կազմել Երևանում գինեգործության դպրոց ստեղծելու նախագիծ, դիմել պետական մարմիններին աջակցության համար, սակայն մերժում է ստացել։
1892 թվականի հոկտեմբերին Երևանի գինու և կոնյակի գործարանի տեր Ներսես Թաիրովի ու նրա գործընկեր Ալեքսանդր Օգանովի հրավերով Մուսինյանցն աշխատանքի է անցել գործարանում որպես  գինեգործ և կոնյակի մասնագետ,1894 թվականին նշանակվել է գործարանի կառավարիչ։ 1899 թվականի սեպտեմբերի 1-ին, երբ Ն. Թաիրովն ու Ա. Օգանովը վաճառում են իրենց գործարանը մոսկովյան «Ն. Շուստով և որդիներ» ֆիրմային, Մուսինյանցը շարունակում է պաշտոնավարել և նրա նախաձեռնությամբ բերվում են ֆրանսիական ագրեգատներ, ավելանում է աշխատողների թիվը։ Գործարանը կառավարել  է 21 տարի։ Միաժամանակ զբաղվել է ինքնակրթությամբ, ուսումնասիրել է ապրանքագիտություն, հողագործություն, հաշվապահություն, օրենսդրություն, քաղաքագիտություն։
Առաջին համաշխարհային պատերազմի տարիներին կոնյակի արտադրության մեջ կարողացել է պահպանել օգտագործվող սպիրտի պաշարները, որոնք Հայաստանի առաջին Հանրապետությանը  մեծ քանակությամբ արտարժույթ են բերել։
Մուսինյանցը եղել է քաղաքային դումայի անդամ, Հայոց բարեգործական ընկերության Երևանի մասնաճյուղի անդամ, Գաղթականական եղբայրության օգնության հիմնադրամի փոխնախագահ, Երևանի նահանգի պարենավորման կոմիտեի նախագահ։
1919 թվականին ընտրվել է Երևանի քաղաքագլուխ և այդ պաշտոնը զբաղեցրել  մինչև 1920 թվականի նոյեմբեր (09.01.1919-27.11.1920):  


== Տես նաև ==
Հին Երևան
Երևանի նահանգ


== Գրականություն ==
Саркисян А.Е. Армяне-военные ученые, конструкторы, производственники и испытатели XX века. Ер.,1988, с.7.


== Ծանոթագրություններ ==
Մեզի

Մեզի (ֆր.՝ Maizy  ), Ֆրանսիայում գտնվող համայնք, որը մտնում է Պիկարդիա մարզի և Էնա գավառի կազմի մեջ։ Համայնքը մտնում է նաև Ֆեր ան Տարդենուա կանտոնի կազմի մեջ։ Համայնքի շրջանն է հանդիսանում Լան։
Համայնքի INSEE ծածկագիրն է 02453։


== Բնակչություն ==
Համայնքի բնակչությունը 2010 թվականի մարդահամարի տվյալներով կազմել է 248 մարդ։ 


== Տնտեսություն ==
2010 թվականին 275 աշխատունակ մարդկանցից (15-64 տարեկան)201-ը եղել են առավել ակտիվ տնտեսվարողներ, 74-ը եղել են համեմատաբար ոչ ակտիվ (ակտիվության ցուցանիշը կազմել է 73,1 %, 1999 թվականին եղել է 66,8 %)։ 119 ակտիվ քաղաքացիներից 171-ը աշխատել են տարբեր ձեռնարկություններում (97 տղամարդ և 74 կին), անաշխատունակների թիվը կազմել է 30 մարդ (13 տղամարդ և 17 կին)։ 74 ոչ ակտիվ մարդկանցից 23-ը եղել են կամ աշակերտ կամ էլ ուսանող, 28-ը եղել են թոշակառու, 11-ը եղել է ոչ ակտիվ այլ պատճառներով.


== Տես նաև ==
Ֆրանսիայի շրջանների ցանկ


== Ծանոթագրություններ ==


== Աղբյուրներ ==
Վիճակագրության ազգային ինստիտուտ. Մեզի (ֆր.)
Զուրաբ Պոպխաձե

Զուրաբ Պոպխաձե (վրաց.՝ ზურაბ თამაზის ძე ფოფხაძე, հունիսի 2, 1972(1972-06-02), Լագոդեխ, Կախեթի մարզ, Վրաստան - հունվարի 15, 2013(2013-01-15), Գումա, Սուխումի շրջան, Աբխազիայի Հանրապետություն), վրացի ֆուտբոլիստ, պաշտպան։ Հայտնի է Սամարայի «Կռիլյա Սովետովի», Նիժնի Նովգորոդի «Լոկոմոտիվի», ինչպես նաև Վրաստանի ազգային հավաքականի կազմում անցկացրած ելույթներով։


== Կենսագրություն ==
Վրացական ֆուտբոլային դպրոցի սան է։ Մինչև 12 տարեկան հաճախել է պարի խմբակ, բայց արդյունքում ընտրել է ֆուտբոլը։ Մեծացել է ֆուտբոլային ընտանիքում․ հայրը խաղացել է Վրաստանի առաջնությունում, եղբայրը՝ Քութայիսի «Տորպեդոյում» և «Գուրիայում»։ 1991 թվականին Զուրաբը, նրա հայրը և հորեղբայրը խաղացել են մեկ թիմում՝ Թելավիի «Կախեթում» և առաջին վրացական լիգայից անցել են բարձրագույն։ Զուրաբի ֆուտբոլի գլխավոր ուսուցիչը եղել է Ռևազ Ձոձուաշվիլին։ 1997 թվականին սկսել է խաղալ Ռուսաստանում՝ պայմանագիր կնքելով Սամարայի «Կռիլյա Սովետովի» հետ։ Նա իրեն դրսևորել է որպես ուժեղ, անզիջում պաշտպան, որը կարող էր գնդակը խլել առանց ֆոլի։ Ավելի ուշ դարձել է թիմի ավագ, սակայն 200 թվականին ցածր մարզավիճակի պատճառով վարձավճարով ուղարկվել է Նիժնի Նովգորոդի «Լոկոմոտիվին»։ Մրցաշրջանի ավարտից հետո մեկ տարվա պայմանագիր է կնքել «Կռիլյա Սովետովի» հետ, սակայն արդյունքում թիմում չի ամրապնդել իր տեղը։ 2001 թվականին խաղացել է «Ալանիայում», ապա «Կրիվբասում» և «Մետալուրգ-Կուզբասում»։ 1998-99 թվականներին 4 խաղ է անցկացրել Վրաստանի հավաքականի կազմում ԵԱ-2000 ընտրական փուլում։
2013 թվականին հունվարի 15-ին Պոպխաձեին կախված են գտել Շրոմա գյուղում։ Ենթադրություններ կան, որ նա ինքնասպան է եղել ընտանիքում եղած կոնֆլիկտի պատճառով։


== Վիճակագրություն ==


== Ծանոթագրություններ ==


== Արտաքին հղումներ ==
Ֆուտբոլիստի էջը loko.nnov.ru կայքում
Зураб Попхадзе: «Не выношу вида крови»
Экс-игрок «Крыльев Советов» и «Алании» Попхадзе покончил жизнь самоубийством
Հերցա

Հերցա (ուկրաիներեն՝ Герца), քաղաք Ուկրաինայի Չեռնովցիի մարզի Հերցայի շրջանում, շրջկենտրոն։
2011 թվականի տվյալներով Հերցա քաղաքում բնակվում էր 2 130 մարդ։ Բնակավայրը զբաղեցնում է 3,2 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կոստրոմա (մուլտֆիլմ)

Կոստրոմա (ռուս.՝ Кострома), երաժշտական մուլտֆիլմ, որը նկարահանել է Ինեսա Կովալևսկայան 1989 թվականին «Սոյուզմուլտֆիլմ» ստուդիայում։
Ենթավերնագիրն է` Հնօրյա ծիսական խաղերգ` նվիրված գարնանը և ձեռագործուհի Կոստրոմային:


== Սյուժե ==
Մուլտֆիլմը ֆանտազիա է «Կոստրոմա» երգերի թեմայով։
Գյուղում գարուն է եկել։ Բնակիչները պատրաստվում են դրան նվիրված տոնին։ Կանայք ձեռք են բերում վառ գլխաշորեր, վերցնում են դիմակներ և երգում ծիսակարգային երգեր։ Կոստրոմային պատկերող ձեռագործուհին կտավ է գործում։ Պատրաստված կտորները կանայք հագցնում են ծղոտե խրտվիլակին։ Կոստրոման հյուրասիրություն է պատրաստում, և բոլորը համտեսում են այն։ Այնուհետև Կոստրոման պառկում է հանգստանալու, հիվանդանում է, կարճ ժամանակով մահանում է, արթնանում է և բոլորի հետ գնում գետի մոտ։ Այնտեղ զարդարված խրտվիլակը դնում են նավակի վրա և երգերի ուղեկցությամբ բաց են թողնում գետի հոսանքի ուղղությամբ։


== Նկարահանող խումբ ==
Ռեժիսոր` Ինեսա Կովալևսկայա
Սցենարի հեղինակ` Ն. Տիխոնովա
Բեմադրող նկարիչ` Գալինա Շակիցկայա
Նկարիչ-մուլտիկատորներ` Վլադիմիր Շևչենկո, Օլգա Օռլովա, Ալեքսանդր Պանով, Ալեքսանդր Մարկելով, Դմիտրի Կուլիկով
Նկարիչներ` Իրինա Սվետլիցա, Ի. Բալաշովա, Տատյանա Մակարովա, Օլգա Նավասյոլովա, Ի. Կոլոսովա, Ա. Ռատկովսկայա, Աննա Չիստովա
Օպերատոր` Նատալյա Միխայլովա
Կոմպոզիտոր` Եվգենի Բոտյարով
Հնչունային օպերատոր` Վլադիմիր Կուտուզով
Մոնտաժող` Ի. Գերասիմովա
Խմբագիր` Ելենա Միխայլովա
Տնօրեն` Լիլիանա Մոնախովա


== Քնադատների արձագանք ==


== Ծանոթագրություններ ==


== Արտաքին հղումներ ==
«Կոստրոմա» մուլտֆիլմը «Անիմատոր.ռու» կայքում
Կլյուչարկի

Կլյուչարկի (ուկրաիներեն՝ Ключарки), գյուղ Ուկրաինայի Անդրկարպատյան մարզի Մուկաչևոյի շրջանում։
2001 թվականի տվյալներով Կլյուչարկի գյուղում բնակվում էր 2 632 մարդ։ Բնակավայրը զբաղեցնում է 3796 կմ² տարածք։ Բնակչության խտությունը կազմում էր 693,36 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դոսպատ (գետ)

Դոսպատ (բուլղար․՝ Доспат, Доспатска река; հուն․՝ Δεσπάτης, Деспатис), գետ, որը գտնվում է Բուլղարիայում և Հունաստանում։
Գետի երկարությունը 97 կիլոմետր է, ավազանի մակերեսը կազմում է 633 կմ²։ Գետի ակունքը գտնվում է Ռոդոպներում, ծովի մակարդակից 1600 մետր բարձրության վրա։ Բարձրադիր վայրերում այս լեռնային գետը արագահոս է, շարունակությամբ՝ հոսում է ավելի հարթ տարածքով:Հիմնականում գետը հոսում է Բուլղարիայում, բայց միախառնվում է Մեստա գետին, վեջինս հոսում է Հունական Մակեդոնիայում։ Գրեթե գետի բոլոր հուները գտնվում են Չեչ մարզում։
Գետի վրա կառուցված է Դամբ՝ համանուն ջրամբարով։


== Պատկերասրահ ==
Արահոծ

Արահոծ, գյուղ Արցախի Հանրապետության Քաշաթաղի շրջանում։ Մտնում է Ծիծեռնավանք համայնքի մեջ։ 
Գյուղը տեղակայաած է Արցախի Հանրապետության արևմտյան հատվածում՝ Քաշաթաղի շրջանում՝ նախկինում՝ Սյունիքի Աղահեճք գավառում։


== Պատմություն ==
Արահոծը Սյունիքի հնագույն բնակավայրերից է։ Գյուղի պատմական անվանման մասին տարբեր տեսակետներ են ի հայտ եկել։ Սերո Խանզադյանը բնակավայրի նախանվանում է համարվում Ստեփան Օրբելյանի ներկայացրած Մախուլն գյուղը։
Խորհրդային տարիներին նա, լինելով Մալիբեյլի գյուղում, գտել է մի կոտրած խաչքար, որի վրա փորագրված էր Սյունիքի Տարսայիճ մեծ իշխանի անունը, իսկ դպրոցական զանգի վրա կարդացել էր պղնձագործ Հովհան վարպետի անունը, որը զանգը ձուլել էր 1328 թվականին։ Գյուղի քրդերից մեկի տանը վիշապագորգի վրա ընթերցել էր
«ԱՍԱՏՈՒՐ ԱՂԻՆ Ի ՎԱԵԼՈՒՄ, ՌԾԳ — 1604»:
Մալիբեկլուի թաղամասերից մեկը, որը նախախորհրդային շրջանում Արըգլար անունով առանձին բնակավայրի կարգավիձակ ուներ, Ս. Կարապետյանը վերապահումով հավանական է համարում, որ դա Ստ. Օրբելյանի հիշատակած Արքո գյուղն է։
Ա. Ղարագյոզյանն էլ գտնում է, որ դա պատմական Կատոհորինքն է, իսկ Ա. Հակոբյանն էլ դա նույնացնում է Արահոծ բնակավայրի հետ։
18–րդ դարի երկրորդ կեսին և 19–րդ դարի սկզբներին Ղարաբաղի խաների և քրդական ցեղերի ճնշման տակ տարածաշրջանի բնակավայրերը հայաթափվել են:։
19–րդ դարի սկզբներին Արահոծում հաստատվել էին քուրդ խաշնարած մի քանի ընտանիքներ։ Հայկական գյուղը նրանք անվանեցին Մալիբեկլու։
Մի քանի տասնամյակի ընթացքում գյուղում հաստատված եկվորները կործանել էին հայկական պատմամշակութային հուշարձանները:։
1921 թվականին Մոսկվայի կենտրոնական բոլշևիկյան իշխանության որոշմամբ այս տարածքները բռնակցվեցին Ադրբեջանին։ Մալիբեկլուն 1923 թվականին գտնվում էր ԱԽՍՀ Կարմիր Քուրդիստանի օկրուգի, իսկ 1930 թվականին՝ Լաչինի շրջանի կազմում։
1992 թվականին Լաչինի հումանիտար միջանցքի բացումից հետո ԱՀ Պաշտպանության բանակի հարվածների տակ Մալիբեկլուն ևս ազատագրվեց:։
1994 թվականին այստեղ հաստատվեցին ՀՀ Կոտայքի մարզի Մրգաշեն գյուղից և Նոր Հաճն քաղաքից մի քանի ընտանիքներ։ Բնակավայրը վերստացավ Արահոծ անունը։
2020 թվականի Արցախյան երկրորդ պատերազմի հետևանքով բնակավայրը հայաթափվել և անցել է Ադրբեջանի հսկողության տակ։


== Բնակչություն ==
2015 թվականին Արահոծ գյուղում բնակվում է 6 մարդ, կար 2 տնտեսություն։


== Ծանոթագրություններ ==
Պալանցանո

Պալանցանո (իտալերեն՝ Palanzano), կոմունա Իտալիայում, գտնվում է Էմիլիա Ռոմանիա մարզում՝ Պարմա գավառում։
Բնակչությունը՝ 1277 մարդ (2008 թվականի տվյալներով)։ Բնակչության խտությունը՝ 18 մարդ/կմ²։ Զբաղեցնում է 70 կմ² տարածք։ Փոստային ինդեքս՝ 43025։ Հեռախոսային կոդը՝ 0521։


== Ժողովրդագրություն ==
Բնակչության աճը՝


== Կոմունայի վարչակազմ ==
Հեռախոսահամար՝ 0521 891321
էլեկտրոնային փոստ՝ sindaco@comune.palanzano.pr.it
Պաշտոնական կայք՝ http://www.comune.palanzano.pr.it/


== Արտաքին հղումներ ==
Բնակավայրի պաշտոնական կայք (իտալ.)
Ազգային ինստիտուտի վիճակագրություն (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Կապիկներ

Կապիկներ, պրիմատների կարգի կաթնասունների ենթակարգ։


== Դասակարգում ==
Բաժանվում են երկու խմբի՝ լայնաքթեր կամ Նոր աշխարհի կապիկներ, որոնք ունեն 2 ընտանիք, և նեղքթեր կամ Հին աշխարհի կապիկներ՝ 4 ընտանիք։ Լայնաքիթ կապիկների մեծ մասի քթի միջնապատը և քթանցքերը լայն են, դուրս ուղղված։ Նեղքթերին բնորոշ է ավել նեղ միջնապատը, իսկ քթանցքերը, ինչպես մարդու մոտ, ցած են ուղղված։


== Կենսաբանական հատկանիշեր ==
Կապիկների քաշը 400 գ-180 կգ է և ավելի, մարմնի երկարությունը՝ մինչև 2 մետր։ Որոշ կապիկների պոչը մարմիններից երկար է, մյուսներինը՝ հավասար կամ կարճ, երբեմն՝ կառչող։ Մարդանման կապիկները պոչ չունեն։ Կապիկների վերջույթները լավ զարգացած են, ունեն 5 մատ, որոնց ծայրերին կան շոշապող թմբիկներ։ Մազածածկը զարգացած է, առանձին մասերում նույնիսկ երբեմն շատ երկար է և առաջացնում է բաշ, բեղեր, մորուք։ Դեմքը և ականջի խեցիները մազապատ չեն։ Խոշոր, մարդանման կապիկների գանգն ունի ոսկրային կատարներ, որոնք ամրանում են հզոր, ծամող մկաններին։ Լավ զարգացած են դիմային մկանները։
Ստամոքսը պարզ է, բուսական կերով սնվողներինը՝ բարդ։ Կույրաղի ունեն բոլոր կապիկները, սակայն որդանման ելունը բնորոշ է միայն մարդանման կապիկներին։ Գլխուղեղը մեծ է, գալարներով ու ակոսներով հարուստ, մեծ կիսագնդերը ծածկում են ուղեղիկը։ Լավ զարգացած են տեսողությունն ու լսողությունը։ Կապիկների ձայնալարերը զրկված են ձգող մկաններից և ընդունակ չեն ելևէջելու հնչյունները։


== Կենսակերպ ==
Մեծ մասը ցերեկային հոտային կենդանիներ են, ծառաբնակ, իսկ պավիանները՝ գետնաբնակ։ Սնվում են պտուղներով, տերևներով, երիտասարդ ընձյուղներով, միջատներով, խխունջներով, թռչունների ձվերով, մանր թռչուններով։ Կապիկների խոշոր թշնամիներին են օձերը, գիշատիչ թռչունները, կոկորդիլոսները և հովազները։ Բազմանում են ամբողջ տարին, ունենում մեկ ձագ։ Ստորակարգ կապիկների հղիությունը տևում է 4-6, գիբոններինը՝ 7, մարդանմաններինը՝ 9 ամիս։ Կյանքի տևողությունը 20-25 տարի է, խոշորներինը՝ 40 և ավելի, մարդանման կապիկներինը՝ 50-60 տարի։ Շատ կապիկներ որսի օբյեկտ են (օգտագործում են միսը և մաշկը)։ Որսում են նաև տանը, կենդանաբանական այգիներում և լաբարատորյաներում պահելու համար։ Քանակը խիստ կրճատվել է, և այժմ կապիկները առնված են պաշտպանության տակ։


== Ծագում ==
Ենթադրվում է, որ լայնաքիթ կապիկները, որոնց նախնիները Հյուսիսային Ամերիկայից ներթափանցել են Հարավային Ամերիկա, զարգացել են նեղքիթ կապիկներից անկախ։ Միոցենում և պլիոցենում կապիկները լայնորեն տարածված են եղել Եվրոպայում, Ասիայում, Աֆրիկայում։ Մարդու ծագման հարցերի ուսումնասիրության համար մեծ հետաքրքրություն է ներկայացնում միոցենի դրիոպիտեկները՝ որպես մարդու և ժամանակակից մարդանման կապիկի ընդհանուր նախնիներ։ Նախնադարյան մարդկանց հնարավոր նախնիները եղել են աֆրիկյան ավստրալոպիտեկին մորֆոլոգիապես մոտ ցամաքային, երկոտանի բարձրակարգ կապիկները, որոնք որպես գործիք օգտագործել են բնական առարկաներ։
Հայքենդ

Հայքենդ, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1906-1908 թվականներին գյուղն ունեցել է 73 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Վեզիյի

Վեզիյի (ֆր.՝ Vézilly), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Ֆեր ան Տարդենուա կանտոնայի կազմի մեջ։ Կոմունայի շրջանը՝ Շատո-Տիերի ։
INSEE կոդը՝ 02794 .


== Բնակչություն ==
2010 թվականին բնակչությունը կազմել է 181 մարդ։


== Տնտեսություն ==
2010 թվականի տվյալներով 120 աշխատունակ տարիքի մարդկանցից (15-64 տարեկան) 97-ը տնտեսապես ակտիվ էին, 23-ը անգործունակ (Ակտիվության ցուցանիշը — 80,8 %, 1999 թվականին եղել է՝ 72,2 %)։ 97 աշխատունակ բնակիչներից 87-ը աշխատում էին (47 տղամարդ և 40 կին), անաշխատանք էին 10-ը (3 տղամարդ և 7 կին)։ 23 անգործունակ մարդկանցից 6-ը ուսաանողներ են և աշակերտներ, 14-ը թոշակառու, մնացած 3-ը անգործունակ են ուրիշ պատճառով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ - Վեզիյի (ֆր.)
Պուռկա

Պուռկա (էստ․՝ Purka), գյուղ Էստոնիայի Վիրումաա նահանգի Հաանյա շրջանում։
2011 թվականի տվյալներով գյուղում բնակվում էր 5 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ռոն Լի

Ռոնալդ «Ռոն» Հենրի Լի (անգլ.՝ Ronald "Ron" Henry Lee, նոյեմբերի 2, 1952(1952-11-02), Բոստոն, ԱՄՆ), ամերիկացի պրոֆեսիոնալ բասկետբոլիստ։


== Խաղացողի կարիերա ==
Խաղացել է խաղարկողի դիրքում։ Սովորել է Օրեգոնի համալսարանում, որտեղ հանդես է եկել «Օրեգոն Դաքս» ակումբի կազմում։ 1976 թվականի NBA դրաֆթի ժամանակ ընտրվել է «Ֆինիքս Սանս» ակումբի կողմից՝ 10-րդ համարի ներքո։ Հետագայում հանդես է եկել «Նյու Օռլեանս Ջազ», «Ատլանտա Հոքս», «Դետրոյթ Փիստոնս», «Սկավոլինի Պեզարո» և «Ալվին Սթոքհոլմ» ակումբների կազմում։ NBA-ում, ընդհանուր առմամբ, անցկացրել է 6 մրցաշրջան։ Ընդգրկվել է NBA սկսնակների առաջին հավաքականի մեջ (1977): 1978 թվականին Լին դարձել է NBA պարբերական առաջնության անդրադարձերի առաջնորդ։ Մեկ անգամ ընդգրկվել է NCAA երկրորդ համաամերիկյան հավաքականի մեջ(1975), ինչպես նաև ճանաչվել է Pacific-8 կոնֆերենցիայի ուսանողների միջև տարվա բասկետբոլիստ (1976)։ NBA կարիերայի ընթացքում, ընդհանուր առմամբ, խաղացել է 448 խաղ, որոնցում հավաքել է 3285 միավոր (7,3 մ/խ), կատարել է 1219 անդրադարձ, 1688 փոխանցում, 869 խլում և 122 բլոկշոտ։


== Ծանոթագրություններ ==


== Արտաքին հղումներ ==
Վիճակագրությունը NBA.com կայքում(անգլ.)
Լը Ֆո

Լը Ֆո (ֆր.՝ Le Fau), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 27 մարդ, բնակչության խտությունը` 1.39 մարդ/կմ²։ Բնակավայրը զբաղեցնում է 19.46 կմ² տարածք։


== Աշխարհագրություն ==
Գտնվում է Փարիզ քաղաքից 420 կմ հարավ, Կլերմոն Ֆերան քաղաքից` 85 կմ հարավ-արևմուտք, Օրիյակ քաղաքից` 23 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 7 աշխատունակ (15-64 տարեկան) բնակիչ, որոնցից ակտիվ էին 3-ը, իսկ ոչ ակտիվները` 4։ Ակտիվության ցուցանիշը կազմում է 42,9 %։ 3 աշխատունակ մարդկանցից աշխատել է 3 անձ (2 տղամարդ և 1 կին)։ Գործազուրկ են եղել 0 անձ (0 տղամարդ և 0 կին)։ 4 անաշխատունակներից 0-ը եղել են աշակերտներ կամ ուսանողներ, 2-ը` թոշակառուներ, իսկ 2-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Նելլի Խերանյան

Նելլի Ռազմիկի Խերանյան (մայիսի 10, 1966(1966-05-10), Երևան, Հայկական ԽՍՀ, ԽՍՀՄ), հայ դերասանուհի, ՀՀ վաստակավոր արտիստ (2006)
ՀՀ վաստակավոր արտիստ Տիգրան Ներսիսյանի կինը։
ԽՍՀՄ Ժողովրդական արտիստ Բաբկեն Ներսիսյանի հարսը։


== Կենսագրություն ==
Նելլի Խերանյանը ծնվել է 1966 թվականի մայիսի 10-ին, Երևանում։ Հայրը երկար տարիներ աշխատել է Հանրային հեռուստաընկերությունում որպես՝ օպերատոր, մայրը ուսուցչուհի է եղել։ Սովորել է Երևանի Բ. Ժամկոչյանի անվան թիվ 119 դպրոցում։ 1983-1987 թվականներին սովորել է Երևանի գեղարվեստա-թատերական ինստիտուտի «Թատրոնի և կինոյի դերասան» ֆակուլտետում՝ Կիմ Արզումանյանի արվեստանոցում։
1988 թվականի հունվարի 30-ին ամուսնացել է ՀՀ վաստակավոր արտիստ Տիգրան Ներսիսյանի հետ։ Նրանք ունեն երկու դուստր. առաջնեկը՝ Անի Ներսիսյանը, ծնվել է 1989թ. ապրիլի 30-ին, իսկ փոքրը՝ Մանե Ներսիսյանը, 2003թ. հոկտեմբերի 21-ին։ Նելլի Խերանյանը ներկայացումներով հանդես է եկել  Երևանի Կամերային թատրոնում։ 1992-1993 թվականներին աշխատել է Երևանի համազգային թատրոնում, 1994-1995 թվականներին՝ Երևանի Մհեր Մկրտչյան արտիստական թատրոնում։ 1996 թվականից աշխատում է Գաբրիել Սունդուկյանի անվան ազգային ակադեմիական թատրոնում, ահա այստեղ կերտել է բազմաթիվ դերեր եւ մինչեւ օրս էլ շարունակում է իր գործունեությունը Մայր թատրոնում։ Վարել է հեռուստատեսային մի շարք հաղորդումներ։
Լավագույն դերերից են՝ «Ճերմակ անուրջներ» Լիլո, «Հին Աստվածներ» Սեդա, «Տրամվայ Ցանկություն» Բլանշ, «Ես մի ծառ եմ ծիրանի» Զարե, «Արշակ թագավոր» Փառանձեմ, «Հարյուր տարի անց» Մարիամ, «Ջոն Արքա» Թագուհի Էլինոր, «Ռիչարդ Երրորդ» Էլիզաբեթ թագուհի։ «Իշամեղու» Ֆլորա։ ․


== Դերերը թատրոնում ==


== Դերերը հեռուստաթատրոնում ==


== Ֆիլմագրություն ==


== Պարգևներ, մրցանակներ ==
2000 «Շերմուկշնիս» մրցանակ, «Լավագույն կին դերակատար» անվանակարգում Բլանշի դերակատարման համար
2000 «Արտիստ» մրցանակ, «Լավագույն կին դերակատար» անվանակարգում Բլանշի դերակատարման համար
2002 ՀՀ մշակույթի նախարարության «Ոսկե Մեդալ»
2006 ՀՀ Թատերական գործիչների միության «Արտավազդ» մրցանակ, «Լավագույն կին դերակատար» անվանակարգում Զարեի դերակատարման համար
2006 «Արտիստ», մրցանակ Մետաքսյա Սիմոնյանին նվիրված «Զարեի» դերակատարման համար
2006 ՀՀ վաստակավոր արտիստ
2009 Տարվա լավագույն դերասանուհի՝ Բլանշ Դյուբուայի դերակատարման համար , Լիտվա
2013 ՀՀ Ազգային Ժողովի Պատվոգիր «Մշակույթի բնագավառում ներդրած նշանակալի ավանդի համար»
2017 Թատերական գործիչների միության «Ոսկե մեդալ»
2017 ՀՀ Սփյուռքի նախարարության «Ոսկե մեդալ»
2017 Լեոնիդ Ենգիբարյանի անվան «Ոսկե մեդալ»
2019 A.A.D.am.«Հայաստան․Արցախ․Սփյուռք․» կազմակերպության ամենամյա մրցանակ «Հայ մշակույթում ներդրած ավանդի համար»


== Ծանոթագրություններ ==


== Արտաքին հղումներ ==
Սպիտակ անկյուն, Նելլի Խերանյան, Տիգրան Ներսիսյան
Լորտնձոր

Լորդնձոր, գյուղ Արևմտյան Հայաստանում, Բիթլիսի վիլայեթի Խութ-Բռնաշենի գավառակում։ Գտնվում էր Մոտկանի լեռան ստորոտում՝ բարձր սարահարթի վրա։


== Պատմություն ==
Բնակչությունը բռնությամբ տեղահանվել են և կոտորվել 1915 թվականի Մեծ եղեռնի ժամանակ։


== Բնակչություն ==
1910 թվականին ուներ 23 տուն հայ բնակիչ։


== Պատմամշակութային կառույցներ ==
Գյուղից քիչ հեռու՝ լեռան կատարին կար ավերակ վանքի մնացորդներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Break It Off

«Break It Off», Բարբադոսցի երգչուհի Ռիհաննայի չորրորդ Սինգլն իր երկրորդ A Girl like Me Ստուդիական ալբոմից, որը ձայնագրվել է Շոն Փոլի մասնակցությամբ և թողարկվել է 2006 թվականի նոյեմբերի 13-ին։


== Երգացանկ ==
Թվային ներբեռնում
«Break It Off» — 3:33


== Չարթեր ==


== Թողարկման պատմություն ==


== Ծանոթագրություններ ==
Բրոմոպսիս Գաբրիելյանի

Բրոմոպսիս Գաբրիելյանի (լատ.՝ Bromopsis gabrielianae), հացազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Կարճ փայտացող մուգ դարչնագույն կոճղարմատով բազմամյա խոտաբույս է։ 20-60 սմ բարձրությամբ ցողունները ուղիղ կանգնած են, մերկ և թխակապույտ, հիմքում ունեն փաթաթված մահացած տերևապատյանների ճեղքված մնացորդներ։ 3-10 սմ երկարությամբ ծաղկաբույլը ողկուզանման է, սեղմված և սակավահասկիկ։ Ստորին ծաղկային թփերն ունեն բարակ, 2-5 մմ երկարությամբ քիստ։


== Տարածվածություն ==
Հայաստանում հանդիպում է միայն Զանգեզուրի ֆլորիստիկական շրջանում (լեռնագագաթ Կապուտջուղ)։


== Էկոլոգիա ==
Աճում է ալպյան գոտում՝ ծովի մակարդակից 3300-3500 մ բարձրությունների վրա, ինչպես նաև քարացրոնների վրա և ժայռոտ տեղերում։ Ծաղկում է հուլիսին, պտղաբերում է օգոստոսին։


== Պահպանություն ==
Կրիտիկական վիճակում գտնվող տեսակ է։ Հայաստանի էնդեմիկ խոտաբույս է։ Հայտնի է մեկ պոպուլյացիա, որի տարածման և բնակության շրջանների մակերեսը 10 կմ²-ից պակաս է։ Տեսակին, կապված կլիմայի փոփոխության պատճառով առաջացած աճելավայրերի պայմանների փոփոխության հետ, սպառնում է անհետացման վտանգ։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում։
Պահպանության միջոցառումներ չեն իրականացվում։


== Ծանոթագրություններ ==
(554) Պերագա

(554) Պերագա (անգլ.՝ Peraga), աստերոիդ աստերոիդների հիմնական գոտում։ Հայտնաբերվել է 1905 թվականի հունվարի 8-ին Պաուլ Գյոցի կողմից Հայդելբերգում։
Միջին հեռավորությունը Արեգակից կազմում է 2,375263 ա. մ., առավելագույնը մոտենում է 2,0122 ա. մ. հեռավորության վրա և հեռանում 2,7383 ա. մ., իսկ Երկրի ուղեծրին Պերագա աստերոիդը նվազագույնը մոտենում է 1,0269 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1337,11 երկրային օրվա ընթացքում, իր ուղեծրով շարժվելով միջինում 0,269238 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,94° անկյուն։
Ըստ Տոլենի սպեկտրալ դասակարգման պատկանում է F դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(554) Պերագա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գյուդիկտե

Գյուդիկտե, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ալլի Դիմեկո

Ալեքսանդրա Ջին Թերեզա «Ալլի» Դիմեկո (անգլ.՝ Alexandra Jean Theresa "Allie" DiMeco, հունիսի 12, 1992(1992-06-12), Ուոթերբերի, Նյու Հեյվեն շրջան, Կոնեկտիկուտ, ԱՄՆ), ամերիկացի դերասանուհի, երաժիշտ, մուլտիգործիքավորող, առավել հայտնի է «Մերկ եղբայրներ» երաժշտական, կատակերգական հեռուստասերիալում Նետ Վուլֆի կերպարի սիրելիի՝ Ռոզալինայի դերում։


== Վաղ կյանք և կարիերա ==
Նվագել է կիթառ, բաս-կիթառ և թավջութակ Nickelodeon-ի «Մերկ եղբայրներ» հեռուստասերիալում։ Նկարահանվել է նաև «Մերկ եղբայրները կինոյում» լիամետրաժ ֆիլմում։ Կարողանում է նվագել հարվածային գործիքներ։ Լորա Դիմեկոյի դուստրն է։ Հայրը մահացել է, երբ նա եղել է հինգ տարեկան։ Այդ տարիքում էլ սկսել է իր կարիերան։ Նկարահանվել է այնպիսի հեռուստահաղորդումներում և հեռուստասերիալներում ինչպիսիք են՝ «Ուշ շոու Դևիդ Լետերմանի հետ», «Մեկ կյանք ապրելու համար», «Saturday Night Live» և «Թագավորն ու ես», որտեղ խաղացել է Ինա Յավոլակի դերը։ 2008 թվականին ներկայացվել է «Երիտասարդ դերասան» մրցանակի «Մերկ եղբայրները» ֆիլմում նկարահանվելու համար։ Նկարահանվել է նաև LG բրենդի «Give it a Ponder» գովազդային հոլովակում։
2008 թվականին հայտնվել է ոչ մեծ սկանդալի կենտրոնում այն բանից հետո, երբ Myspace-ի իր էջից համացանցում էին հայտնվել իր լողազգեստով նկարները ընկերների հետ։ Այդ ժամանակ նա եղել է 15 տարեկան։
2009 թվականին Ալլին իր յութուբյան ալիքում հայտարարել է այն մասին, որ դադարեցնում է իր դերասանական կարիերան։ Այժմ նա ապրում է Ֆլորիդա նահանգի Մայամի քաղաքում։ Կոնեկտիկուտի (Holy Cross High School) դպրոցն ավարտելուց հետո նա մասնավոր պարապել է, հաճախել քոլեջի որոշ դասերի։ Ֆլորիդայի միջազգային համալսարանի շրջանավարտ է և Phi Sigma Sigma ուսանողական միության անդամ։


== Ծանոթագրություններ ==
Ճապոնիայի դրոշ

Ճապոնիայի ազգային դրոշը, Ճապոնիայի պաշտոնական պետական խորհրդանիշներից մեկն։ Ընդունվել է 1999 թվականին։


== Ծանոթագրություններ ==
Ոսկե գնդակ 2017

Ոսկե գնդակ 2017 (ֆր.՝ Ballon d'Or 2017), սպորտային մրցանակ, որը տրվել է ֆրանսիական Ֆրանսիանս Sport լրատվական գործակալության կողմից՝ 2017 թվականի լավագույն ֆուտբոլիստ ճանաչված Պորտուգալիայի ֆուտբոլի ազգային հավաքականի և Մադրիդի Ռեալի հարձակվող Կրիշտիանու Ռոնալդուին։


== Կարճ ցանկ ==
2017 թվականի հոկտեմբերի 9-ին հայտարարվել են այն 32 ֆուտբոլիստների անունները, ովքեր ներկայացվել էին «Ոսկե գնդակ» մրցանակի։ Հաղթողի անունը հայտարարվել է 2017 թվականի դեկտեմբերի 7-ին։


== Ծանոթագրություններ ==